**ROBOT LETT A BARÁTOM!**

Iskola: Rákóczi Ferenc Általános Iskola

Pedagógus neve: Kovács Andrea

Osztály: 1-2-3-4. osztály

A foglalkozás támája: KÉZMŰVES FOGLALKOZÁS-ROBOT LETT A BARÁTOM!

A foglalkozás célja: Kommunikációs és szociális kompetenciák fejlesztése. Figyelem, emlékezet, fantázia fejlesztése

Tantárgyi kapcsolódás: rajz, vizuális kultúra, magyar nyelv, természettudományok, személyiségfejlesztés,

Felhasználási javaslat: rajz, vizuális kultúra, személyiségfejlesztés órán

Időtartam:60- 90 perc

Módszerek: magyarázat, beszélgetés, szemléltetés,

Eszközök: számítógép, Szitakötő folyóirat-2024- Tavasz-65. szám, rajzlap, rajzeszközök

Felhasznált irodalom: Szitakötő folyóirat-2024-Tavasz 65. szám-Hodgyai Lőrincz Eszter:

Nyikorgó és Tekergő

**ROBOT LETT A BARÁTOM!**

**1.KIMAGYARÁZÓ**

**Nyikorgó és Tekergő jó barátok voltak.**

-Miért van szükségünk barátokra?

-Szerintetek milyen egy jó barát?

-Hogyan viselkednek egymással az igazi barátok?

**Nyikorgó bajba került, egy óriás ,,fekete mágiával lelocsolta”.**

-Hogyan kell viselkedjen egy jó barát, ha a másik bajba kerül?

-Voltál-e már olyan helyzetben, hogy a barátodnak kellett segíts?

-Milyen érzés, ha a barátod segít neked?

**Nyikorgó és Tekergő összeveszett.**

**-**Akad-e köztetek olyan, aki már összeveszett a barátjával?

-Milyen érzés az, amikor harag van két barát között?

-Mit lehet tenni, hogy kibéküljön két barát?

**Robot lett a barátom!**

-Ha választhatnál egy robotbarátot, milyen lenne?

-Mit tudna ez a robot?

-Hogyan jutnál hozzá?

**2.ROBOTTERVEZŐ**

Tervezd meg azt a robotot, amit barátként is elfogadnál! Legyen különleges, olyan, amilyen még nem létezik! Ha elkészült a robot, mutasd be a társaidnak! Meséld el, mi a neve? Mire képes? Miért pont egy ilyen robotbarátra lenne szükséged?

 